กฎกระทรวงกำหนดหลักเกณฑ์ วิธีการ และระยะเวลาการเปิดเผยและการส่งข้อมูลการอุดมศึกษา พ.ศ. 2566
วันที่ประกาศ: 2023-07-18

content: กฎกระทรวง กำหนดหลักเกณฑ์ วิธีการ และระยะเวลา การเปิดเผยและการส่งข้อมูลการอุดมศึกษา พ.ศ. ๒๕๖๖
content: อาศัยอำนาจตามความในมาตรา ๔ วรรคหนึ่ง และมาตรา ๔๒ แห่งพระราชบัญญัติการอุดมศึกษา พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ข้อมูลการอุดมศึกษา” หมายความว่า ข้อมูลเกี่ยวกับสถาบันอุดมศึกษาและการดำเนินงานที่อยู่ในความรับผิดชอบของสถาบันอุดมศึกษา ข้อมูลเกี่ยวกับการจัดการศึกษาและมาตรฐานการศึกษา การวิจัยและนวัตกรรม การให้บริการทางวิชาการ รวมทั้งข้อมูลอื่นที่เกี่ยวข้อง “ฐานข้อมูลการอุดมศึกษา” หมายความว่า
sectionNo: 1
content: ฐานข้อมูลที่รวบรวม วิเคราะห์ สังเคราะห์ และเผยแพร่ข้อมูลการอุดมศึกษา เพี่อประโยชน์ในการจัดทำแผนด้านการอุดมศึกษา การพัฒนาคุณภาพและมาตรฐานการศึกษา การวิจัยและนวัตกรรม ตลอดจนการมีส่วนร่วมของสาธารณชนในการตรวจสอบสถาบันอุดมศึกษา และการพัฒนาประเทศบนฐานความรู้
sectionNo: 1
content: รวมทั้งเป็นแหล่งอ้างอิงข้อมูลด้านการอุดมศึกษาของประเทศ และให้หมายความรวมถึงฐานข้อมูลมาตรฐานการอุดมศึกษาด้วย “การจัดส่งข้อมูล” หมายความว่า การนำเข้าข้อมูลสู่ฐานข้อมูลการอุดมศึกษา เพี่อให้สามารถเข้าถึงและนำข้อมูลมาใช้ได้อย่างถูกต้อง “สถาบันอุดมศึกษา” หมายความว่า
sectionNo: 1
content: สถาบันที่จัดการอุดมศึกษาระดับปริญญาและระดับต่ำกว่าปริญญาทั้งที่เป็นของรัฐและของเอกชน “สภานโยบาย” หมายความว่า สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติตามกฎหมายว่าด้วยสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ “ปลัดกระทรวง” หมายความว่า ปลัดกระทรวงการอุดมศึกษา
sectionNo: 1
content: วิทยาศาสตร์ วิจัยและนวัตกรรม “สำนักงานปลัดกระทรวง” หมายความว่า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรมตามกฎหมายว่าด้วยระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม “กระทรวง” หมายความว่า กระทรวงการอุดมศึกษา วิทยาศาสตร์ วิจัยและนวัตกรรม
sectionNo: 1
content: หมวด ๑ บททั่วไป
sectionNo: 2
content: ข้อ ๒ การดำเนินการตามกฎกระทรวงนี้ ต้องยึดหลักการ ดังต่อไปนี้ (๑) ไม่สร้างภาระเกินสมควรให้แก่ผู้มีหน้าที่ปฏิบัติตามกฎกระทรวงนี้ (๒) มีความร่วมมือระหว่างหน่วยงานที่รับผิดชอบฐานข้อมูลการอุดมศึกษา ฐานข้อมูลมาตรฐานการอุดมศึกษา และฐานข้อมูลด้านวิทยาศาสตร์ วิจัยและนวัตกรรม (๓)
sectionNo: 2
content: มีเอกภาพในการดำเนินการระบบข้อมูลสารสนเทศกลางด้านการอุดมศึกษา และด้านวิทยาศาสตร์ วิจัยและนวัตกรรม (๔) ให้ผู้มีส่วนได้เสียที่ต้องการใช้ข้อมูลสามารถเข้าถึงฐานข้อมูลตามสิทธิได้โดยสะดวกเพื่อนำไปใช้ประโยชน์ (๕) มีข้อมูลที่เพียงพอเพื่อตอบสนองวัตถุประสงค์และความต้องการของผู้มีส่วนได้เสียทุกกลุ่ม (๖)
sectionNo: 2
content: มีการเชื่อมโยงข้อมูลทั้งในประเทศและต่างประเทศให้ครบถ้วนและไร้รอยต่อเพื่อตอบสนองผู้มีส่วนได้เสียทุกกลุ่ม รวมทั้งต้องไม่มีการนำเข้าข้อมูลซ้ำซ้อน (๗) มีการจัดเก็บและการเชื่อมโยงข้อมูลเป็นไปตามมาตรฐาน กฎหมาย และกฎเกณฑ์ที่เกี่ยวข้อง (๘) ยกระดับความปลอดภัยของข้อมูล การคุ้มครองข้อมูลส่วนบุคคล
sectionNo: 2
content: รวมทั้งการกำหนดชั้นความลับให้ผู้ใช้งานสามารถเข้าถึงข้อมูลตามกฎหมายและกฎเกณฑ์ที่เกี่ยวข้อง
sectionNo: 3
content: ข้อ ๓ การดำเนินการเกี่ยวกับข้อมูลข่าวสารที่ไม่ต้องเปิดเผย ข้อมูลข่าวสารส่วนบุคคล ข้อมูลส่วนบุคคล และข้อมูลที่เป็นความลับทางการค้า ที่อยู่ในความครอบครองของกระทรวงและสถาบันอุดมศึกษาตามกฎกระทรวงนี้ ต้องปฏิบัติตามกฎหมายว่าด้วยข้อมูลข่าวสารของราชการ กฎหมายว่าด้วยการคุ้มครองข้อมูลส่วนบุคคล
sectionNo: 3
content: หรือกฎหมายว่าด้วยความลับทางการค้า แล้วแต่กรณี ในกรณีสถาบันอุดมศึกษาเอกชน การดำเนินการเกี่ยวกับข้อมูลข่าวสารที่ไม่ต้องเปิดเผยและข้อมูลข่าวสารส่วนบุคคล ให้เป็นไปตามหลักเกณฑ์ วิธีการ และเงื่อนไขที่ปลัดกระทรวงกำหนด โดยต้องมีมาตรฐานไม่ต่ำกว่าหลักเกณฑ์ วิธีการ
sectionNo: 3
content: และเงื่อนไขที่กำหนดในกฎหมายว่าด้วยข้อมูลข่าวสารของราชการ
sectionNo: 4
content: ข้อ ๔ การดำเนินการเกี่ยวกับข้อมูลการอุดมศึกษาตามกฎกระทรวงนี้ ให้เป็นความรับผิดชอบของผู้บริหารสูงสุดของสถาบันอุดมศึกษา โดยต้องรับรองความครบถ้วนและถูกต้องของข้อมูลนั้น
sectionNo: 2
content: หมวด ๒ หลักเกณฑ์ วิธีการ และระยะเวลาการเปิดเผยข้อมูลการอุดมศึกษา ของสถาบันอุดมศึกษาต่อสาธารณะ
sectionNo: 5
content: ข้อ ๕ เพี่อประโยชน์ในการติดตามและตรวจสอบการดำเนินงานของสถาบันอุดมศึกษา สถาบันอุดมศึกษาต้องเปิดเผยข้อมูลเกี่ยวกับการดำเนินงานของสถาบันอุดมศึกษาดังต่อไปนี้ ต่อสาธารณะ (๑) ข้อมูลเกี่ยวกับสถาบันอุดมศึกษาซึ่งต้องประกอบด้วยข้อมูลพื้นฐานเกี่ยวกับสถาบันอุดมศึกษาและข้อมูลการนำองค์กรตามที่กำหนดในบัญชี ๑
sectionNo: 5
content: ท้ายกฎกระทรวงนี้ (๒) ข้อมูลเกี่ยวกับการดำเนินงานตามวัตถุประสงค์ หน้าที่ และอำนาจของสถาบันอุดมศึกษาตามที่กำหนดในบัญชี ๒ ท้ายกฎกระทรวงนี้ (๓) ข้อมูลเกี่ยวกับผลการดำเนินงานตามวัตถุประสงค์ หน้าที่ และอำนาจของสถาบันอุดมศึกษาตามที่กำหนดในบัญชี ๓ ท้ายกฎกระทรวงนี้
sectionNo: 6
content: ข้อ ๖ ให้สถาบันอุดมศึกษาเปิดเผยข้อมูลตามที่กำหนดในบัญชี ๑ บัญชี ๒ และบัญชี ๓ ท้ายกฎกระทรวงนี้ ในรูปแบบอิเล็กทรอนิกส์ตามที่ปลัดกระทรวงกำหนดซึ่งต้องสามารถนำไปใช้ในการประมวลผลเพื่อการอื่นได้ โดยเปิดเผยผ่านทางระบบเทคโนโลยีสารสนเทศหรือวิธีการอื่นใดที่ประชาชนทั่วไปสามารถเข้าถึงได้โดยสะดวก
sectionNo: 7
content: ข้อ ๗ ให้สถาบันอุดมศึกษาเปิดเผยข้อมูลตามข้อ ๕ ภายในระยะเวลาที่กำหนดในบัญชี ๑ บัญชี ๒ และบัญชี ๓ ท้ายกฎกระทรวงนี้ ในกรณีที่มีความจำเป็นและเหมาะสม ปลัดกระทรวงโดยความเห็นชอบของคณะกรรมการการอุดมศึกษาหรือคณะกรรมการมาตรฐานการอุดมศึกษา แล้วแต่กรณี อาจกำหนดระยะเวลาแตกต่างจากที่กำหนดไว้ในวรรคหนึ่งได้
sectionNo: 7
content: แต่ต้องไม่เกินหนึ่งร้อยแปดสิบวัน การดำเนินการตามวรรคสอง ปลัดกระทรวงต้องรับฟังความคิดเห็นของสถาบันอุดมศึกษาก่อนการดำเนินการ
sectionNo: 3
content: หมวด ๓ หลักเกณฑ์ วิธีการ และระยะเวลาการจัดส่งข้อมูลการอุดมศึกษาของสถาบันอุดมศึกษา ให้แก่กระทรวง
sectionNo: 8
content: ข้อ ๘ เพื่อประโยชน์ในการจัดทำแผนด้านการอุดมศึกษาและการพัฒนาคุณภาพการอุดมศึกษา การวิจัยและนวัตกรรม ตลอดจนการมีส่วนร่วมของสาธารณชนในการตรวจสอบสถาบันอุดมศึกษา ให้สถาบันอุดมศึกษาจัดส่งข้อมูลเกี่ยวกับการจัดการศึกษาและมาตรฐานการศึกษา การวิจัยและนวัตกรรม และการให้บริการทางวิชาการดังต่อไปนี้
sectionNo: 8
content: ให้แก่สำนักงานปลัดกระทรวง (๑) ข้อมูลสถานศึกษาของสถาบันอุดมศึกษา (๒) ข้อมูลบุคลากรในสถาบันอุดมศึกษา (๓) ข้อมูลผู้เรียนของสถาบันอุดมศึกษา (๔) ข้อมูลผู้สำเร็จการศึกษา (๕) ข้อมูลการมีงานทำของผู้สำเร็จการศึกษา (๖) ข้อมูลหลักสูตรที่ให้ปริญญา (๗) ข้อมูลหลักสูตรที่ไม่ได้ให้ปริญญา (๘)
sectionNo: 8
content: ข้อมูลการประกันคุณภาพการศึกษาเพื่อการประเมินคุณภาพการศึกษา (๙) ข้อมูลการสะสมหน่วยกิตและการเทียบโอนหน่วยกิต (๑๐) ข้อมูลวิทยานิพนธ์ รายงานการค้นคว้าอิสระ และผลงานอื่นที่นำเสนอเพื่อให้สำเร็จการศึกษา (๑๑)
sectionNo: 8
content: ข้อมูลวารสารวิชาการซึ่งสถาบันอุดมศึกษาเป็นผู้ออกและเผยแพร่ตามเกณฑ์มาตรฐานที่ได้รับการยอมรับระดับนานาชาติหรือระดับชาติ เช่น ฐานข้อมูลศูนย์ดัชนีการอ้างอิงวารสารไทย ฐานข้อมูล International Statistical Institute ฐานข้อมูล Scopus (๑๒) ข้อมูลงานวิจัยและนวัตกรรม (๑๓) ข้อมูลนักวิจัย (๑๔)
sectionNo: 8
content: ข้อมูลเครื่องมืออุปกรณ์ด้านวิทยาศาสตร์และเทคโนโลยี ห้องปฏิบัติการ หรือโรงงานต้นแบบตามที่ปลัดกระทรวงประกาศกำหนด (๑๕) ข้อมูลการให้บริการทางวิชาการ (๑๖) ข้อมูลทุนการศึกษาของผู้เรียนและบุคลากรในสถาบันอุดมศึกษา (๑๗) ข้อมูลความร่วมมือทางด้านวิชาการและการจัดการศึกษากับเครือข่ายทั้งในประเทศและต่างประเทศ
sectionNo: 8
content: (๑๘) ข้อมูลแผนการรับผู้เรียนประจำปีการศึกษา
sectionNo: 9
content: ข้อ ๙ ในการจัดส่งข้อมูล ให้สถาบันอุดมศึกษานำเข้าข้อมูลผ่านระบบเทคโนโลยีสารสนเทศตามแพลตฟอร์ม รูปแบบ รายการ และมาตรฐานทางเทคนิคที่ปลัดกระทรวงกำหนด โดยคำนึงถึงความเข้ากันได้และการใช้งานร่วมกับเครื่องมือและอุปกรณ์ที่สถาบันอุดมศึกษามีอยู่
sectionNo: 10
content: ข้อ ๑๐ ให้สถาบันอุดมศึกษาจัดส่งข้อมูลตามข้อ ๘ ภายในระยะเวลาที่กำหนดในบัญชี ๔ ท้ายกฎกระทรวงนี้ ในกรณีที่มีความจำเป็นและเหมาะสม ปลัดกระทรวงโดยความเห็นชอบของคณะกรรมการการอุดมศึกษาหรือคณะกรรมการมาตรฐานการอุดมศึกษา แล้วแต่กรณี อาจกำหนดระยะเวลาที่แตกต่างจากที่กำหนดไว้ในวรรคหนึ่งได้
sectionNo: 10
content: แต่ต้องไม่เกินหนึ่งร้อยแปดสิบวัน การดำเนินการตามวรรคสอง ปลัดกระทรวงต้องรับฟังความคิดเห็นของสถาบันอุดมศึกษาก่อนการดำเนินการ
sectionNo: 11
content: ข้อ ๑๑ ในการจัดส่งข้อมูลตามข้อ ๘ (๑๒) ให้สถาบันอุดมศึกษาแจ้งหรือเชื่อมโยงข้อมูลงานวิจัยและนวัตกรรมกับสำนักงานการวิจัยแห่งชาติ ตามหลักเกณฑ์และวิธีการที่สภานโยบายกำหนดตามกฎหมายว่าด้วยการส่งเสริมวิทยาศาสตร์ วิจัยและนวัตกรรม
sectionNo: 11
content: โดยถือว่าสถาบันอุดมศึกษานั้นได้จัดส่งข้อมูลให้แก่สำนักงานปลัดกระทรวงตามหมวดนี้แล้ว
sectionNo: 12
content: ข้อ ๑๒ ให้สำนักงานปลัดกระทรวงแจ้งหรือเชื่อมโยงข้อมูลตามข้อ ๘ (๑๓) และ (๑๔) ที่ได้รับจากสถาบันอุดมศึกษากับสำนักงานการวิจัยแห่งชาติด้วย
sectionNo: 13
content: ข้อ ๑๓ ให้สำนักงานปลัดกระทรวงและสำนักงานการวิจัยแห่งชาติแจ้งหรือเชื่อมโยงข้อมูลตามข้อ ๘ (๑๒) (๑๓) และ (๑๔) ที่ตนได้รับเพื่อประโยชน์ในการบูรณาการข้อมูลระหว่างกันและลดภาระของสถาบันอุดมศึกษาในการจัดส่งข้อมูลให้แก่หน่วยงานของรัฐ
sectionNo: 4
content: หมวด ๔ การบริหารจัดการข้อมูลการอุดมศึกษา
sectionNo: 14
content: ข้อ ๑๔ เพื่อประโยชน์ในการบริหารจัดการที่ดีของข้อมูลการอุดมศึกษาอันจะทำให้ข้อมูลมีความสมบูรณ์อย่างต่อเนื่อง และผู้ใช้งานตลอดจนประชาชนสามารถเข้าถึงและใช้ประโยชน์ได้อย่างมีประสิทธิภาพ สำนักงานปลัดกระทรวงอาจกำหนดมาตรการในการกำกับดูแลข้อมูล การติดตามการบริหารจัดการข้อมูล
sectionNo: 14
content: และแนวปฏิบัติอื่นของสถาบันอุดมศึกษาของรัฐได้ ทั้งนี้ ตามหลักธรรมาภิบาลข้อมูลภาครัฐ
sectionNo: 15
content: ข้อ ๑๕ ให้สำนักงานปลัดกระทรวงมีหน้าที่จัดทำแพลตฟอร์มเชื่อมโยงข้อมูลเข้าสู่ฐานข้อมูลการอุดมศึกษา เพี่อประโยชน์ในการให้บริการข้อมูล ณ จุดเดียว แก่หน่วยงานในกระทรวง สถาบันอุดมศึกษา หน่วยงานอื่น และสาธารณชน รวมถึงการเชื่อมโยงข้อมูลและแลกเปลี่ยนข้อมูลกับฐานข้อมูลด้านวิทยาศาสตร์ วิจัยและนวัตกรรม
sectionNo: 15
content: และฐานข้อมูลอื่นกับหน่วยงานอื่นของรัฐและหน่วยงานภาคเอกชน มาตรฐานข้อมูลตามวรรคหนึ่ง ต้องสอดคล้องกับมาตรฐานข้อมูลด้านเทคโนโลยีสารสนเทศและการสื่อสารตามกฎหมายว่าด้วยการปฏิบัติราชการทางอิเล็กทรอนิกส์
sectionNo: 16
content: ข้อ ๑๖ ให้สำนักงานปลัดกระทรวงมีมาตรการและกลไกในการส่งเสริมและสนับสนุนการดำเนินงานของสถาบันอุดมศึกษาในการจัดส่งข้อมูลตามกฎกระทรวงนี้
sectionNo: 17
content: ข้อ ๑๗ ในกรณีที่สำนักงานปลัดกระทรวงพบว่าสถาบันอุดมศึกษาเปิดเผยหรือจัดส่งข้อมูลการอุดมศึกษาตามกฎกระทรวงนี้ไม่ถูกต้อง ไม่ครบถ้วน หรือไม่ดำเนินการภายในระยะเวลาที่กำหนด ให้สำนักงานปลัดกระทรวงแจ้งเป็นลายลักษณ์อักษรให้สถาบันอุดมศึกษาดำเนินการให้เป็นไปตามกฎกระทรวงนี้ภายในระยะเวลาที่ปลัดกระทรวงกำหนด
sectionNo: 17
content: ในกรณีที่สถาบันอุดมศึกษาไม่ดำเนินการภายในระยะเวลาที่ปลัดกระทรวงกำหนดตามวรรคหนึ่ง ให้สำนักงานปลัดกระทรวงแจ้งเตือนเป็นลายลักษณ์อักษรแก่สถาบันอุดมศึกษาเพื่อดำเนินการให้แล้วเสร็จภายในสามสิบวัน หากสถาบันอุดมศึกษาไม่ดำเนินการภายในระยะเวลาดังกล่าว
sectionNo: 17
content: ให้สำนักงานปลัดกระทรวงแจ้งให้คณะกรรมการการอุดมศึกษาหรือคณะกรรมการมาตรฐานการอุดมศึกษาทราบ แล้วแต่กรณี และประกาศให้สาธารณชนทราบเป็นการทั่วไป
sectionNo: 18
content: ข้อ ๑๘ ให้สำนักงานปลัดกระทรวงติดตามผลการดำเนินงานด้านข้อมูลการอุดมศึกษาตามกฎกระทรวงนี้ และรายงานคณะกรรมการการอุดมศึกษาและคณะกรรมการมาตรฐานการอุดมศึกษาทราบเพื่อรายงานให้รัฐมนตรีทราบต่อไป ทุกปีงบประมาณ
content: บทเฉพาะกาล
sectionNo: 19
content: ข้อ ๑๙ ให้สำนักงานปลัดกระทรวงจัดทำคู่มือหรือแนวทางปฏิบัติตามหลักเกณฑ์ วิธีการ และระยะเวลาการเปิดเผยและการจัดส่งข้อมูลการอุดมศึกษาของสถาบันอุดมศึกษาตามกฎกระทรวงนี้ให้แล้วเสร็จและแจ้งให้สถาบันอุดมศึกษาทราบภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับ
sectionNo: 20
content: ข้อ ๒๐ ในวาระเริ่มแรก การเปิดเผยข้อมูลของสถาบันอุดมศึกษาต่อสาธารณะตามหมวด ๒ หลักเกณฑ์ วิธีการ และระยะเวลาการเปิดเผยข้อมูลการอุดมศึกษาของสถาบันอุดมศึกษาต่อสาธารณะ ให้สถาบันอุดมศึกษาดำเนินการให้แล้วเสร็จภายในหนึ่งปีนับแต่วันที่กฎกระทรวงนี้ใช้บังคับ
sectionNo: 20
content: โดยถือว่าเป็นการเปิดเผยข้อมูลต่อสาธารณะตามระยะเวลาที่กำหนดไว้ในกฎกระทรวงนี้
sectionNo: 21
content: ข้อ ๒๑ ในวาระเริ่มแรก การจัดส่งข้อมูลของสถาบันอุดมศึกษาแก่กระทรวงตามหมวด ๓ หลักเกณฑ์ วิธีการ และระยะเวลาการจัดส่งข้อมูลการอุดมศึกษาของสถาบันอุดมศึกษาให้แก่กระทรวง ให้สถาบันอุดมศึกษาดำเนินการให้แล้วเสร็จภายในหนึ่งปีนับแต่วันที่สำนักงานปลัดกระทรวงแจ้งให้สถาบันอุดมศึกษานำเข้าข้อมูลตามแพลตฟอร์ม รูปแบบ
sectionNo: 21
content: รายการ และมาตรฐานทางเทคนิคที่ปลัดกระทรวงกำหนดตามข้อ ๙ โดยถือว่าเป็นการจัดส่งข้อมูลแก่กระทรวงตามระยะเวลาที่กำหนดไว้ในกฎกระทรวงนี้
content: ให้ไว้ ณ วันที่ ๗ กรกฎาคม พ.ศ. ๒๕๖๖ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
sectionName: บัญชี 1 ข้อมูลเกี่ยวกับสถาบันอุดมศึกษา
content:  
sectionName: บัญชี 2 ข้อมูลเกี่ยวกับการดำเนินงานตามวัตถุประสงค์ หน้าที่ และอำนาจของสถาบันอุดมศึกษา
content:  
sectionName: บัญชี 3 ข้อมูลเกี่ยวกับผลการดำเนินงานตามวัตถุประสงค์ หน้าที่ และอำนาจของสถาบันอุดมศึกษา
content:  
sectionName: บัญชี 4 ระยะเวลาการจัดส่งข้อมูลของสถาบันอุดมศึกษาให้แก่กระทรวง
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๒ แห่งพระราชบัญญัติการอุดมศึกษา พ.ศ. ๒๕๖๒ บัญญัติให้สถาบันอุดมศึกษาต้องเปิดเผยข้อมูลที่เกี่ยวกับการดำเนินงานของสถาบันอุดมศึกษานั้นแก่สาธารณะ และให้สถาบันอุดมศึกษามีหน้าที่ส่งข้อมูลเกี่ยวกับการจัดการศึกษาและมาตรฐานการศึกษา
content: การวิจัยและนวัตกรรม การให้บริการทางวิชาการ และข้อมูลอื่นที่เกี่ยวข้องให้แก่กระทรวงการอุดมศึกษา วิทยาศาสตร์ วิจัยและนวัตกรรม เพื่อประโยชน์ในการจัดทำแผนด้านการอุดมศึกษาและการพัฒนาคุณภาพการอุดมศึกษา การวิจัยและนวัตกรรม ตลอดจนการมีส่วนร่วมของสาธารณชนในการตรวจสอบสถาบันอุดมศึกษา ทั้งนี้ ตามหลักเกณฑ์
content: วิธีการ และระยะเวลาที่กำหนดในกฎกระทรวง จึงจำเป็นต้องออกกฎกระทรวงนี้